  Майя Бывальцева Туннэ, 15-тӥ куартолэзе, Удмуртиысь эшшо ньылез гурт школаос выль автобусъёс басьтӥзы. Таяз радэ автопарксэс выльдӥзы Эгра, Камбарка, Сарапул но Юкаменск ёросъёс. Со сярысь ивортэ элькунысь Дышетонъя но тодосъя министерстволэн пресс-службаез. Одӥгез автобус Сарапул ёросысь Усть-Сарапулкае кошкиз. Отысь школалэн кивалтӥсез Инна Каримова верамъя, соослэн 58 дышетскисьсы. Кӧняез ке вить иськемысь Непряха гуртысь ветлэ. Озьы ик милям пиналъёсмы ӵошатсконъёсы, пӧртэм вожвылъяськонъёсы ӵем ветло, соин ик автобус милем кулэ вал. Табере пӧртэм ужрадъёсы но нылпи движение эшшо мыло-кыдогес пыриськом Инна Каримова, Усть-Сарапулкаысь школалэн кивалтӥсезСолэн верамезъя, вуж автобуссылэн ужан вакытэз кылем арын гудырикошконэ ортчиз ни, соин ик кузьымлы школаын туж шумпото, уката ик нылпиос. ГАЗ-3222121 автобус пиналъёсты нуллонъя вань куронъёслы тупа. Школаослы транспорт басьтон понна элькун коньдэт 4 миллион 869 сюрс манет висъяз. Элькунысь дышетонъя но тодосъя министрлэн воштӥсез Игорь Белозёров верамъя, та дышетскон ар кутсконлы 70 школа автобусъёсты воштыны кулэ вал. Соос вужмемынэсь яке ужан вакытсы ортчемын ни. Элькун коньдэтэн висъям 20 миллион манетэз уже кутонэз ми йылпумъяськом. Дышетскон ар пумозь ваньмыз 12 автобусъёс интыязы вуттэмын Игорь Белозёров, Удмуртиысь дышетонъя но тодосъя министрлэн воштӥсезТодэ вайытом, 10-тӥ оштолэзе Удмуртиысь гурт школаослы тямыс выль автобусъёсты сётӥзы. Элькун коньдэт солы 15 миллион манет пала висъяз. Нош толшоре федерал коньдэт чотын укмыс школаосы укмыс ПАЗ автобусъёс вуизы. Тегъёс: Дышетон Ижкар нылпиос Удмуртия гурт школаос автобусъёс  